Diari Oficial de la Generalitat Valenciana


Sumari del DOGV 7532, del 25-05-2015 (2015/4589)

Informació pública de l'inici d'operacions de la segona fase de la delimitació parcial de la forest Chaparrales del Cid, inclosa en la forest d'utilitat pública número 4 denominada Conjunt Forests del Cid, en el seu tram entre els termes de Petrer i Monforte del Cid, sítia en el terme municipal de Petrer, i propietat de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7532

Data del DOGV
:   25-05-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/4589


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de l'inici d'operacions de la segona fase de la delimitació parcial de la forest Chaparrales del Cid, inclosa en la forest d'utilitat pública número 4 denominada Conjunt Forests del Cid, en el seu tram entre els termes de Petrer i Monforte del Cid, sítia en el terme municipal de Petrer, i propietat de la Generalitat Valenciana. [2015/4589]  
Acordat per la consellera d'Infraestructures, Territori i Medi Ambient, amb data 9 de juliol de 2014, l'inici del procediment de delimitació parcial de la forest Chaparrales del Cid, inclosa en la forest d'utilitat pública número 4 denominada Conjunt Monts del Cid, en el seu tram entre els termes de Petrer i Monforte del Cid, sítia en el terme municipal de Petrer, i propietat de la Generalitat Valenciana, publicat en el Diari Oficial de la Comunitat Valenciana número 7.341 de 19.08.2014.  
  
L'acord esmentat ha sigut, a més, objecte d'edicte i de notificació personal als interessats amb domicili conegut, tal com preveu l'article 58 de la Llei 30/1992, de Règim Jurídic de les Administracions Públiques i del Procediment Administratiu Comú, on se'ls va comunicar l'inici de l'expedient de delimitació parcial de la forest Chaparrales del Cid, en segona fase.  
Esta direcció territorial, de conformitat amb el que disposen els articles 96 i 97 del Reglament de Forests, de 22 de febrer de 1962, ha acordat que l'inici d'operacions de fitació d'esta segona fase tindrà lloc el dia 2 de juliol de 2015, a les 10.30 hores, en l'Ajuntament de Petrer, i que seran efectuades pel nou instructor Juan Giner Montoyo, nomenat l'11 de març de 2015 pel cap de la Secció Forestal.  
  
Se cita els contigus i les persones que acrediten un interés legítim perquè assistisquen al mencionat acte. Les persones que hi no assistisquen personalment o per mitjà de representant legal o voluntari a la pràctica de la fitació, no podran després formular-hi cap reclamació.  
  
Tenint en compte que per mitjà de l'esmentat acord es va concedir un termini de 45 dies naturals, previst en l'article 97.3 de l'esmentat reglament de forests, el tràmit esmentat ja es troba realitzat, per la qual cosa no s'admetrà cap documentació, atés que ja ha transcorregut el termini esmentat, i els qui no l'hagen presentat no podran formular reclamació sobre propietat en l'expedient de delimitació.  
  
Alacant, 30 d'abril de 2015.- El director territorial: Francisco Javier Sogorb Guerra.